
ADMINISTRACINĖS PASLAUGOS TEIKIMO APRAŠYMAS
DĖL CIVILINĖS BŪKLĖS AKTO ĮRAŠO ANULIAVIMO, ATKŪRIMO, PAKEITIMO AR PAPILDYMO
Marijampolė

	Administracinės paslaugos pavadinimas
	Civilinės būklės akto įrašo anuliavimas, atkūrimas, pakeitimas ar papildymas

	Administracinės paslaugos kodas
	03-13 
PASA00064

	Administracinės paslaugos aprašymo versija ir jos sukūrimo data
	5 versija 
2025-06-03 

	Administracinės paslaugos gavėjo (asmens, siekiančio gauti paslaugą) tipas
	Gyventojai
Užsieniečiai

	Funkcija, kurią vykdant teikiama administracinė paslauga
	Valstybės deleguota funkcija

	Administracinės paslaugos apibūdinimas
	Paslauga teikiama asmenims, norintiems anuliuoti, atkurti, pakeisti ar papildyti civilinės būklės aktų įrašus. Civilinės būklės akto įrašas anuliuojamas (panaikinamas) civilinės metrikacijos įstaigos iniciatyva, teismo sprendimu arba asmens prašymu. Civilinės būklės akto įrašas anuliuojamas (panaikinamas) šiais atvejais: 1) jei asmeniui įrašyti du vienodi įrašai; 2) jei santuokos nutraukimas įregistruotas po vieno iš sutuoktinių mirties; 3) vykdomas teismo sprendimas dėl civilinės būklės akto įrašo neteisingumo, santuokos pripažinimo negaliojančia, asmens pripažinimo mirusiu, žemesnės instancijos teismo sprendimo dėl įvaikinimo panaikinimo; 4) jei buvo įrašytas atkurtasis įrašas ir randamas pirminis įrašas. Civilinės metrikacijos įstaiga civilinės būklės aktų įrašus atkuria: - asmens, kurio įrašas neišliko, prašymu; - civilinės metrikacijos įstaigos iniciatyva, vykdant teismo sprendimą. Mirusių asmenų civilinės būklės aktų įrašai atkuriami minėtų asmenų įpėdinių pagal įstatymą ir testamentą prašymu. Civilinės būklės akto įrašas keičiamas, taisomas, papildomas sudarant civilinės būklės akto įrašo pakeitimo ar papildymo įrašą. Civilinės metrikacijos įstaiga civilinės būklės aktų įrašus keičia, taiso, papildo: - asmens, kurio civilinės būklės aktas įregistruotas, prašymu; - suinteresuoto asmens prašymu; - savo iniciatyva (ex officio). Suinteresuoto asmens prašymu civilinės būklės aktų įrašai keičiami, taisomi ar pildomi, jeigu tai pakankamai pagrįsta ir tarp suinteresuotų asmenų nėra ginčo. Jeigu tarp suinteresuotų asmenų kyla ginčas, įrašų keitimo, taisymo ar papildymo klausimai sprendžiami teismo tvarka. Civilinės būklės aktų įrašai keičiami ar papildomi, kai paaiškėja nauji (pasikeitę) duomenys apie asmenį, jo tėvus ar sutuoktinį ir yra tai patvirtinantis dokumentas. Civilinės būklės aktų įrašai taisomi, kai: - civilinės būklės akto įraše yra rašybos klaidų ar apsirikta; - buvo klaidų dokumente, kuriuo remiantis buvo įregistruotas civilinės būklės aktas, ir klaidingi duomenys tame dokumente yra ištaisyti. Kai civilinės būklės akto įrašas keičiamas, taisomas ar papildomas asmens, kuriam jis įrašytas, arba suinteresuoto asmens prašymu, šis asmuo civilinės metrikacijos įstaigai turi pateikti dokumentus, patvirtinančius aplinkybes, dėl kurių civilinės būklės akto įrašas keičiamas, taisomas ar papildomas. Civilinės metrikacijos įstaiga dokumentus, patvirtinančius aplinkybes, dėl kurių civilinės būklės akto įrašas keičiamas, taisomas ar papildomas, jeigu asmuo negali jų pateikti, gauna iš kitos civilinės metrikacijos įstaigos ar archyvo. Civilinės būklės aktų įrašų nuorašai iš užsienio valstybių gaunami Lietuvos Respublikos tarptautinių sutarčių nustatyta tvarka. Mirusių asmenų civilinės būklės aktų įrašus civilinės metrikacijos įstaiga minėtų asmenų įpėdinių pagal įstatymą ir testamentą prašymu turi teisę keisti, taisyti, papildyti, jeigu klaidas ar netikslumus liudija kiti mirusiųjų civilinės būklės aktų įrašai arba mirusiojo artimųjų giminaičių civilinės būklės aktų įrašai, arba atsižvelgiant į juos priimti teismo sprendimai. Jei civilinės būklės akto įrašas prarastas, jį keisti, taisyti, papildyti galima tik po to, kai jis šių taisyklių nustatyta tvarka atkuriamas. Civilinės metrikacijos įstaiga civilinės būklės aktų įrašus keičia, taiso, papildo savo iniciatyva, remdamasi teismo sprendimu, notaro ar teismo patvirtintu tėvystės pripažinimo pareiškimu, asmens sveikatos priežiūros įstaigos sudarytu vaiko gimimo pažymėjimu ar medicininiu mirties liudijimu. Civilinės metrikacijos įstaiga savo iniciatyva taip pat ištaiso rašybos klaidas ar apsirikimus.
Dėl paslaugų suteikimo galima kreiptis į bet kurią pasirinktą civilinės metrikacijos įstaigą. Marijampolės savivaldybės administracijos Teisės ir civilinės metrikacijos skyriuje prašymai priimami adresu, Marijampolė, Vilkaviškio g. 2, III aukštas, 315 kab. Prašymą dėl paslaugos suteikimo galima pateikti asmeniškai, per atstovą arba per konsulinę įstaigą. Paslaugą galima užsisakyti elektroniniu būdu per VĮ „Registrų centras“ Savitarną https://www.registrucentras.lt/paslaugos
Asmeniui informacija apie pageidaujamo įrašo atkūrimą, anuliavimą, keitimą, taisymą ar papildymą arba raštiškas atsisakymas išduodamas tiesiogiai atvykus į skyrių, Civilinės būklės akto įrašo liudijantį išrašą galima atsiimti Teisės ir civilinės metrikacijos skyriuje. Pareiškėjo prašymu civilinės būklės akto įrašo liudijantis išrašas gali būti išsiunčiamas registruotu paštu arba per kurjerį pareiškėjo nurodytu adresu, jeigu pareiškėjas užsako registruoto pašto ar kurjerio paslaugas ir už jas sumoka. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną https://www.registrucentras.lt/paslaugos

	Administracinės paslaugos rezultatas
	Civilinės būklės akto įrašas anuliuotas, atkurtas, pakeistas ar papildytas. Išduotas civilinės būklės akto įrašą liudijantis išrašas.

	Teisės aktai, reguliuojantys administracinės paslaugos teikimą
	1. Lietuvos Respublikos civilinės būklės aktų registravimo įstatymas ;
2. 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo;
3. Lietuvos Respublikos rinkliavų įstatymas;
4. Lietuvos Respublikos teisingumo ministro 2016 m. gruodžio 28 d. įsakymas Nr. 1R-333 „Dėl Asmens vardo ir pavardės keitimo taisyklių patvirtinimo“;
5. Konkrečių valstybės rinkliavos dydžių sąrašas, patvirtintas Lietuvos Respublikos Vyriausybės 2000-12-15 nutarimu Nr. 1458 „Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo;
6. Lietuvos Respublikos civilinis kodeksas;
7. Civilinės būklės aktų registravimo taisyklės, patvirtintos Lietuvos Respublikos teisingumo ministro 2016-12-28 įsakymu Nr. 1R-334 ;
8. Lietuvos Respublikos civilinio proceso kodeksas;
9. Konvencija dėl išrašų iš civilinės būklės aktų įrašų išdavimo įvairiomis kalbomis pasirašyta 1976 m. rugsėjo 8 d. Vienoje;
10. Valstybinės lietuvių kalbos komisijos 2003 m. birželio 26 d. nutarimas Nr. N-2(87) „Dėl moterų pavardžių darymo”

	Informacija ir dokumentai, kuriuos turi pateikti asmuo
	1. Prašymas;
2. Asmens tapatybę patvirtinantis dokumentas. Jei prašymas pateikiamas registruotu paštu arba per kurjerį, pateikiama asmens dokumento patvirtinta kopija;
3. Anuliuojamo civilinės būklės akto įrašo įregistravimo liudijimą (jeigu toks yra);
4. Atstovavimą patvirtinantis dokumentas, jeigu pareiškėjas prašymą pateikia per atstovą;
5. Atstovo asmens tapatybės dokumentas, kai pareiškėjas prašymą pateikia per atstovą;
6. Įsiteisėjęs teismo sprendimas, jeigu civilinės būklės akto įrašas atkuriamas/ anuliuojamas/ papildomas, ištaisomas ar keičiamas teismo sprendimo, kuris buvo priimtas iki 2001 m. liepos 1 d. pagrindu, arba teismo sprendimas priimtas po 2001 m. liepos 1 d., tačiau pareiškėjas į civilinės metrikacijos įstaigą kreipėsi anksčiau negu teismas savo sprendimą pateikė civilinės metrikacijos įstaigai.

	Informacija ir dokumentai, kuriuos gauna pats paslaugos teikėjas 
	Informacija (vardas, pavardė, asmens kodas, gimimo vieta, tautybė, pilietybė) iš Gyventojų registro MGVDIS sistemos– VĮ "Registrų centras"
Studentų g. 39, LT-08106 Vilnius, www.registrucentras.lt/

	Administracinės paslaugos teikimo būdas (tipas)
	Elektroninė paslauga 
Neelektroninė paslauga

	Duomenys apie elektroninės administracinės paslaugos teikimą
	Nuoroda: https://www.epaslaugos.lt/portal/service/137557/23640?searchId=47dcde73-054a-41f3-906d-ff8ca5c19c05
Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:
	Gyventojams:
-elektroninio parašo naudotojams;
-asmens tapatybės kortelė
	Užsieniečiams:
-elektroninio parašo naudotojams;
-asmens tapatybės kortelė




	Administracinės paslaugos teikimo būtinų veiksmų seka
	„Prašymo pateikimas“
1. Paslaugos gavėjas į civilinės metrikacijos įstaigą gali kreiptis tiesiogiai, registruotu paštu, per kurjerį arba per VĮ „Registrų centras“ Savitarną.
„Prašymo nagrinėjimas“
2. Paslaugos teikėjas išnagrinėja prašymą ir priima sprendimą patenkinti ar atmesti prašymą per 5 darbo dienas nuo prašymo gavimo dienos ir informuoja asmenį apie būtinybę pateikti trūkstamus dokumentus ar informaciją.
3. Paslaugos gavėjas trūkstamus dokumentus ar informaciją pateikia paslaugos teikėjui per 5 darbo dienas nuo informacinio pranešimo gavimo dienos.
4. Paslaugos teikėjas sudaro atitinkamą įrašą ir duomenis perduoda Gyventojų registrui.
„Atsakymo pateikimas“
5. Civilinės būklės akto įrašo liudijantį išrašą galima atsiimti Teisės ir civilinės metrikacijos skyriuje. Pareiškėjo prašymu civilinės būklės akto įrašo liudijantis išrašas gali būti išsiunčiamas registruotu paštu arba per kurjerį pareiškėjo nurodytu adresu, jeigu pareiškėjas užsako registruoto pašto ar kurjerio paslaugas ir už jas sumoka. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną.

	Administracinės paslaugos teikėjas
	Zita Deltuvienė, Teisės ir civilinės metrikacijos skyriaus vyriausioji specialistė 
tel. +370 343 51 809, el. p. zita.deltuviene@marijampole.lt

Teisės ir civilinės metrikacijos skyrius 
tel. +370 343 51 809, el. p. 
metrikacija@marijampole.lt

Raimonda Luckuvienė, Teisės ir civilinės metrikacijos skyriaus vyriausioji specialistė
tel. +370 343 51 809, el. p.  raimonda.luckuviene@marijampole.lt

	Administracinės paslaugos suteikimo trukmė
	20 d. d.

	Administracinės paslaugos suteikimo kaina (jei administracinė paslauga teikiama atlygintinai)
	Valstybės rinkliava - 12 Eur (Civilinės būklės akto įrašo atkūrimas) - 10 Eur (Civilinės būklės akto įrašo pakeitimas ar papildymas) ir 6,20 Eur (jei pageidauja išrašo)
Mokėjimo rekvizitai:
Valstybinė mokesčių inspekcija prie Lietuvos Respublikos finansų ministerijos 
Kodas  188659752
SEB banko sąsk. Nr. LT247300010112394300
Įmokos kodas 52818

	Paslaugos inicijavimo dokumento forma, pildymo pavyzdys
	Prašymo forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Teisės ir civilinės metrikacijos skyrius
Marijampolė, Vilkaviškio g. 2, kab. 315

Paslaugą galima užsakyti ir internetu https://www.ipasas.lt/

